Дом па вулiцы Кірава, 3 пабудавалі ў 1878 годзе. У 1894 годзе ў доме размяшчаўся штаб чацвёртага сапёрнага батальёна. У 1903 годзе тут пасялілася сям’я лекара Еўнiна. З 1926 уладальнiк дома Хаім Беластоцкі аддае яго пад склад і краму каланіяльнай прадукцыі, дзе гандлявалі кавай, гарбатай, спецыямі і вінамі. У пасляваенныя гады дом абсталявалі пад жыллё. Ужо ў ХХІ ст. будынак быў прызнаны непрыдатным для пражывання. У 2008 годзе людзей адсялiлi, а старую пабудову выставілі на аўкцыён.